उत्तर प्रदेश में फर्रुखाबाद में नगर पंचायत कमालगंज में बीती रात चोरों ने आर्यावर्त ग्रामीण बैंक में सेंध लगाकर घटना को अंजाम देने की कोशिश की गई लेकिन उन्हें कामयाबी नहीं मिली जिससे बैंक प्रबन्धक व पुलिस ने राहत की सांस ली है। थाना कमालगंज क्षेत्र के ग्राम नसरथपुर में आर्यावर्त ग्रामीण की शाखा संचालित है। बीती रात चोर बैंक के पीछे अमर जनता इंटर कालेज में गये और बैंक की पीछे की दीवार में सेंध लगा दिया। सुबह जब कालेज के प्रबन्धक कालेज में गये तो उन्होंने बैंक की दीवार में सेंध लगा देखा जिस पर उन्होंने अपने सम्पर्क के लोगों को अवगत कराया। सूचना पर प्रभारी निरीक्षक प्रदीप कुमार फ़ोर्स के साथ मौके पर आ गये।